КОМИСИЈА ЗА РАЧУНОВОДСТВО И РЕВИЗИЈУ

БОСНЕ И ХЕРЦЕГОВИНЕ

ИСПИТ ЗА СТИЦАЊЕ ПРОФЕСИОНАЛНОГ ЗВАЊА

**СЕРТИФИКОВАНИ РАЧУНОВОЂА**

(ИСПИТНИ ТЕРМИН: ЈУНИ 2014. ГОДИНЕ)

ПРЕДМЕТ 8:

**РЕВИЗИЈА И СИСТЕМИ ИНТЕРНЕ КОНТРОЛЕ**

**И - ТЕСТ ПИТАЊА**

1. **Приликом утврђивања величине узорка, ревизор треба да размотри:**
	1. ризик коришћења узорка,
	2. прихватљиву грешку
	3. очекивану грешку.
	4. грешку која се не може толерисати
2. **Ревизија рачуноводствених процјена подразумијева:**
	1. Преглед и провјера процеса које је користило руководство
	2. Упоређивање процјена из претходних периода са текућим периодом
	3. Коришћење независне процјене ради упоређивања са процјеном коју је извршило руководство и
	4. провјеру обрачуна које је за потребе рачуноводствених процјена извршио претходни ревизор
	5. Преглед накнадних догађаја који потврђују извршену процјену.
3. **Које од наведених организација утичу на ревизију:**
	1. Професионалне асоцијације
	2. Међународна федерација рачуновођа (ИФАЦ):
	3. Европска унија (директиве и прописи)
	4. Међународна организација главних ревизијских институција (ИНТОСАИ)
	5. Међународна Асоцијација комисија за ХОВ (ИОСЦО)
	6. Одбор спонзорских организација (ЦОСО)
4. **Ревизор није у могућности да изрази позитивно мишљење када постоје ове околности:**
	1. ограничење у погледу обима ревизије
	2. постоји разумно увјерење да је предузеће способно да трајно послује, а та информација је објављена у финансијским извјештајима
	3. размимоилажење са управом у погледу прихватљивости рачуноводствених стандарда
	4. Ако ревизор закључи да криминална радња или грешка има материјално значајан ефекат на финансијске извјештаје, а тај ефекат није на одгова­рајући начин одражен или исправљен у рачуноводственим извјештајима
5. **Једна од изјава управе о финансијским извјештајима је вредновање. Који од наведених одговара представља дефиницију изјаве управе о вредновању:**
	1. средство или обавеза постоје на дати датум
	2. средство или обавеза су евидентирани по одговарајућој књиговодственој вриједности
	3. трансакција или догађај су евидентирани у одговарајућем износу, а приход или расход су расподијељени у одговарајући период
	4. нека ставка средстава је објављена, класификована и описана у складу са прихватљивим рачуноводственим оквиром
6. **При коришћењу рада професионалца треба постојати разумијевање између ревизора, комитента и професионалца у погледу особине посла кога треба извршити. Разумијевање треба бити документовано и укључивати слиједеће, осим:**
	1. циља и обима рада професионалца,
	2. изјаве да методе или претпоставке које ће се користити нису досљедне с онима које користи комитент,
	3. објашњење повезаности професионалца с комитентом, ако постоји,
	4. свјесност професионалца о томе да ће ревизор његове спознаје користити као поткрепљујуће доказе у вези са објављивањем ФИ.
7. **Према Међународном оквиру ангажовања, постоје сљедеће врсте ангажовања на основу ко­јих се пружа увјеравање:**
	1. консултантска (или савјетодавна) ангажовања
	2. ангажовања на основу којих се пружа увјеравање у разумној мјери
	3. ангажовања на основу којих се пружа увјеравање ограниченог степена
	4. ангажовања на уговореним поступцима и на састављању финансијских и других информација
8. **Комитент је погријешио те је два пута евидентирао велику набавку. Којом ће се од следећих метода највјероватније открити ова грешка:**
	1. провјера редних бројева наруџбеница,
	2. аналитички поступци које изводи ревизор,
	3. кварталним провођењем поступка конфирмације обавеза према добављачима,
	4. праћењем збирова од дневника набавке до рачуна главне књиге.
9. **При тестирању изјаве о постојању неког средства, ревизор обично креће од:**
	1. ФИ до потенцијално неевидентираних ставки,
	2. рачуноводствених евиденција до подупирућих доказа,
	3. подупирућих доказа до рачуноводствених евиденција.
10. **За припрему и презентацију ревидираних финансијских извјештаја одговорност сноси:**
	1. партнер или директор ревизорске фирме која је вршила ревизију,
	2. управа предузећа,
	3. ревизор који је проводио ревизију,
	4. интерни ревизор.
11. **Препознајте шта од наведеног не представља фундаментални концепт ревизије:**
	1. доказ
	2. компилација
	3. дужна пажња
	4. поштена презентација
	5. независност
	6. етичко понашање
12. **Препознајте нетачну тврдњу:**
	1. не постоји сигурност да ће ревизор открити све значајне погрешке
	2. ревизија пружа само апсолутно увјерење да финансијски извјештаји не садрже грешку
	3. највећи дио ревизорског посла се односи на прикупљање доказа у вези са изјавом
	4. ревизор не скупља све доказе, већ само довољно доказа
13. **Модел ревизијског ризика на нивоу укупних финансијских извјештаја је (РР – ревизијски ризик, ИР – Инхерентни ризик, КР – Контролни ризик, РН – Ризик неоткривања):**
	1. РР =ИРxКРxРН
	2. РР =ИРxКР:РН
	3. РР =ИР:КР:РН
	4. РР =ИР+КР+РН
14. **Потпуност као ревизијски циљ представља:**
	1. да ли су износи рачуна и с њима повезани пословни догађаји ваљани (према изјави залихе постоје, али у стварности не морају постојати)
	2. да ли су у финансијске извјештаје укључени сви пословни догађаји
	3. да ли су пословни догађаји евидентирани у оквиру одговарајућег пословног периода
	4. да ли је предузеће стварни власник имовине наведене у изјави
	5. да ли су износи правилно израчунати
	6. да ли су износи у финансијским извјештајима правилно евидентирани
15. **За утврђивање потпуности обавеза према добављачима, ревизор треба провести тест како би утврдио је ли сва примљена роба евидентирана. Документација на којој се проводе ови тестови састојисе од свих:**
	1. Улазних фактура
	2. наруџбеница
	3. извјештаја о примитку робе
	4. поништених чекова
16. **Писмену изјаву управе комитента, којом се, изимеђу осталог, признаје одговорност управе за реално и објективно објављивање ффинансијских извјештаја, уобичајено треба да потпишу:**
	1. извршни директор и финансијски директор
	2. финансијски директор и предсједник управног одбора
	3. предсједник ревизијског одбора
	4. извршни директор, предсједник управног одбора и комитентов адвокат
17. **Поступање противно уговору постоји када:**
	1. ревизор без разлога прекине са ревизојом
	2. ревизор обави ревизију без дужне пажње
	3. ревизор не пружи услуге које је уговорио са комитентом
	4. ревизор одступи од ревизијских стандарда
18. **Цутофф као ревизијски циљ представља:**
	1. да ли су износи рачуна и с њима повезани пословни догађаји ваљани (према изјави залихе постоје, али у стварности не морају постојати)
	2. да ли су у ФИ укључени сви пословни догађаји
	3. да ли су пословни догађаји евидентирани у оквиру одговарајућег пословног периода
	4. да ли је предузеће стварни власник имовине наведе у изјави
19. **Након пријема роба се шаље у складиште:**
	1. са наруџбеницом и налогом за набаву
	2. са улазном фактуром и извјештајем о примитку
	3. са отпремницом добављача и наруџбеницом
	4. са извјештајем о примитку и отпремницом добављача
20. **Препознајте шта од наведеног не представља документ или евиденцију циклуса набаве:**
	1. налог за набаву
	2. наруџбеница
	3. извјештај о примитку
	4. излазна фактура

**ИИ – ЗАДАЦИ**

**Задатак 1:**

Предузеће "А" је сачинило Биланс стања на дан 31.12.2013. године и Биланс успјеха за период од 01.01. до 31.12.2013. године. Руководство предузећа "А" тврди да је приликом сачињавања финансијских извјештаја примјењивало Међународне стандарде финансијхског извјештавања, чија је примјена обавезна и код нас. Биланс стања и Биланс успјеха, који су предмет ревизије су дати у наставку.

**ПРЕДУЗЕЋЕ "А"**

**БИЛАНС СТАЊА**

**На дан 31. децембра 2013. године**

 **(У КМ)**

|  |  |  |  |
| --- | --- | --- | --- |
|  |  **2013.**  |  |  **2012.**  |
|  **АКТИВА**  |  |  |  |
|  **Стална средства**  |  |  |  |
|  Некретнине, постројења и опрема  | 9.589.403 |  | 9.115.901 |
|  Нематеријална улагања  |  |  |  |
|  Дугорочни финансијски пласмани  | 396.000 |  | 181.440 |
|  **Свега стална средства**  | **9.985.403** |  | **9.297.341** |
|  **Обртна (текућа) средства**  |  |  |  |
|  Залихе  | 1.644.560 |  | 1.329.923 |
|  Потраживања од купаца | 3.936.730 |  | 3.155.440 |
|  Друга потраживања  | 155.624 |  | 166.756 |
|  Готовина и еквиваленти готовине  | 4.832.732 |  | 2.737.926 |
|  **Свега обртна (текућа) средства**  | **10.569.645** |  | **7.390.044** |
| **Укупна актива**  | **20.555.048** |  | **16.687.385** |
| **ПАСИВА**  |  |  |  |
|  **Капитал и резерве**  |  |  |  |
|  Акцијски капитал  | 2.951.572 |  | 2.951.572 |
|  Резерве из добитка | 1.518.548 |  | 1.175.265 |
|  Нераспоређени добитак | 14.052.384 |  | 9.807.062 |
|  - Нераспоређени добитак ранијих година | 9.350.703 |  | 2.931.408 |
|  - Нераспоређени добитак текуће године | 4.701.681 |  | 6.875.654 |
|  **Свега капитал и резерве**  | **18.522.504** |  | **13.933.899** |
|  **Дугорочна резервисања** | **1.355.171** |  | **1.355.171** |
|  **Дугорочне обавезе** |  |  | **566.891** |
|  **Текуће (краткорочне) обавезе**  |  |  |  |
|  Добављачи  | 318.863 |  | 308.061 |
|  Обавезе за порезе и доприносе | 21.172 |  | 202.886 |
|  Обавезе за зараде и накнаде зарада | 337.121 |  | 320.477 |
|  Остале обавезе | 218 |  |  |
|  Краткорочне финансијске обавезе  |  |  |  |
|  **Свега текуће (краткорочне) обавезе**  | **677.372** |  | **831.424** |
| **Укупна пословна пасива**  | **20.555.048** |  | **16.687.385** |

**БИЛАНС УСПЈЕХА**

 **У периоду од 01.01. до 31. 12. 2013. године**

 **- у КМ -**

|  |  |  |  |
| --- | --- | --- | --- |
|  | **2013.** |  | **2012.** |
|  **Пословни приходи**  |  |  |  |
|  Приходи од продаје  | 25.120.152 |  | 28.879.781 |
|  Други пословни приходи |  |  | 1.745.914 |
|  Промјена вриједности залиха учинака | 368.114 |  | 209.714 |
|  **Свега пословни приходи**  | **25.488.266** |  | **30.835.409** |
|  **Пословни расходи**  |  |  |  |
|  Набавна вриједност продате робе | 121.797 |  | 107.104 |
|  Трошкови сировина и материјала | 11.230.110 |  | 11.736.553 |
|  Трошкови бруто зарада и остали лични расходи  | 3.274.861 |  | 3.363.840 |
|  Трошкови амортизације  | 2.149.933 |  | 1.505.137 |
|  Трошкови производних услуга | 2.354.690 |  | 3.387.424 |
|  Нематеријални трошкови | 1.206.983 |  | 1.073.855 |
|  Други пословни расходи  | 381.608 |  | 2.742.740 |
|  **Свега пословни расходи**  | **20.719.980** |  | **23.916.651** |
|  **Пословни добитак/(губитак)** | **4.768.286** |  | **6.918.758** |
|  Финансијски приходи | 117.308 |  | 32.159 |
| Финансијски расходи | -183.914 |  | -75.263 |
|  РЕЗУЛТАТ ФИНАНСИРАЊА  | -66.605 |  | -43.105 |
|  БРУТО ДОБИТКА/ГУБИТАК | 4.701.681 |  | 6.875.654 |
|  Порез на добитак  |   |  |   |
|  **НЕТО ДОБИТАК/ГУБИТАК**  | **4.701.681** |  | **6.875.654** |

У току ревизије сте дошли до сљедећих закључака те сачинили радне папире-забиљешке:

**Забиљешка (РП) бр. 1**

Одговарајућим поступцима ревизије сталних средстава, утврдили смо да је предузеће "А" евидентирало вриједност земљишта које је купило ради изградње новог пословног сједишта по тржишној цијени у износу од 554.850 КМ. Међутим, приликом покушаја да се током 2013. године укњижи право власништва на датој парцели, надлежни органи су одбили захтјев предузећа "А" уз образложење да је ова парцела однедавно категорисана као градско грађевинско земљиште на коме је могуће стећи једино право трајног коришћења. Предузеће "А" је покренуло спор у вези са овом парцелом, вјерујући да ће спор добити. Стога не прихвата свођење вриједности земљишта на вриједност утврђену на основу трајног права коришћења у износу од 243.750 КМ. На основу исхода сличних парница у вези са статусом земљишта на истој локацији, правни заступник сматра да ће предузеће "А" изгубити овај спор.

**Забиљешка (РП) бр. 2**

Ревизијом обавеза прибавили смо одговарајући доказ да је предузеће "А" пропустило да евидентира обавезу према испоручиоцу уља и мазива за потребе његове механизације у износу од 184.125 КМ. Управа је презентовала уговор према коме се наведена испорука требала компензовати услугама властите механизације у 2014. години, али је на молбу добављача извршено готовинско плаћање 10.02.2014. године.

**Забиљешка (РП) бр. 3**

На основу проведених поступака ревизије утврдили смо и прибавили задовољавајуће доказе да је, у финансијске извјештаје закључно са 31.12.2013. године, грешком укључена и продаја извршена 04.01.2014. године у износу од 169.500 КМ. Стога су приходи од продаје за 2013. годину и потраживања од купаца прецијењени за износ наведене продаје која представља дио продаје 2014. године. Руководство Предузећа сматра да је то у реду јер је њихова пракса до сада била да се у финансијске извјештаје текуће године укључују продаје закључно са 10.01. наредне године. Такође смо прибавили задовољавајуће доказе да је управа пропустила да отпише ненаплатива потраживања од купаца који су банкротирали током 2013. године у укупном износу од износу од 261.225 КМ.

 **Забиљешка (РП) бр. 4**

Одговарајућим поступцима ревизије сталних средстава, утврдили смо такође да је дио недавно набављене опреме путем закупа (лизинга) погрешно евидентиран као финансијски закуп, иако се неспорно (и суштински и формално) ради о пословном закупу. То је резултат досадашње праксе предузећа "А" јер је опрема увијек узимана под закуп према условима финансијског закупа. По наведеном основу је капитализована закупљена опрема у вриједности од 716.250 КМ, чиме је вриједност опреме на дан 31.12.2013. прецијењена за тај износ (опрема је набављена крајем 2011. године те амортизација незнатно умањује наведену вриједност).

**Забиљешка (РП) бр. 5**

Одговарајућим поступцима ревизије који се односе на правне спорове у које је укључено предузеће "А", утврдили смо постојање спора по основу рекламације за испоручене грађевинске машине. Грађевинске машине су испоручене, фактурисане и наплаћене током 2013. године у износу од 371.250 КМ. Међутим, крајем 2013. године купац је због серијске грешке на моторима и хидрауличним пумпама поднио тужбу за отклањање недостатака на грађевинским машинама. Вриједност ових радова је у самој тужби процијењена у износу од 153.750 КМ. Управа предузећа "А" сматра да су машине испоручене у исправном стању, што се види из записника о техничком пријему машина и да нема обавезу да отклања недостатке наведене у тужби, те не прихвата да изврши потребно резервисање, нити да изврши одговарајуће објављивање о постојању овог спора.

**\***

**\* \***

**Од Вас се захтијева:**

1. **За сваку од појединачних претпостављених забиљешки, апстрахујући све остале, саставите образложење ревизора и формулишите одговарајуће мишљење. Није потребно да пишете уводни пасус и пасус о обиму ревизије.**

**Сваки појединачни позитивни одговор носи 4 поена.**

**(укупно: 5х4 =20 поена)**

1. **За све забиљешке као цјелину, третирајући их забиљешкама односно радном документацијом по кон­кретном уговору, саставите образложење ревизора и дајте са­мо једно синтетизовано закључно мишљење. Није потребно да пишете уводни пасус и пасус о обиму ревизије.**

**(10 поена)**

**Очекивани одговори**

**(1) ОДГОВОР:**

**1**. **Забиљешка (РП) бр. 1**

#### Основ за мишљење са резервом

Одговарајућим поступцима ревизије сталних средстава, утврдили смо да је предузеће "А" евидентирало вриједност земљишта које је купило ради изградње новог пословног сједишта по тржишној цијени у износу од 554.850 КМ. Међутим, приликом покушаја да се током 2013. године укњижи право власништва на датој парцели, надлежни органи су одбили захтјев предузећа "А" уз образложење да је ова парцела однедавно категорисана као градско грађевинско земљиште на коме је могуће стећи једино право трајног коришћења. Предузеће "А" је покренуло спор у вези са овом парцелом, вјерујући да ће спор добити. Стога не прихвата свођење вриједности земљишта на вриједност утврђену на основу трајног права коришћења у износу од 243.750 КМ. На основу исхода сличних парница у вези са статусом земљишта на истој локацији, правни заступник сматра да ће предузеће "А" изгубити овај спор.

#### Мишљење са резервом

***По нашем мишљењу, осим за ефекте које на финансијске извјештаје имају питања наведена у Основама за мишљење са резервом, презентовани финансијски извјештаји истинито и објективно, по свим материјално значајним питањима, приказују финансијски положај Предузећа на дан 31. децембра 2013. године, као и резултате његовог пословања за годину која се завршава на тај дан, у складу са рачуноводственим прописима.***

**2. Забиљешка (РП) бр. 2**

**Мишљење**

***По нашем мишљењу финансијски изјвештаји истинито и објективно, по свим материјално значајним питањима, приказују финансијски положај Предузећа на дан 31. децембра 2013. године, као и резултате његовог пословања за годину која се завршава на тај дан, у складу са рачуноводственим прописима.***

**Скретање пажње**

***Не изражавајући резерву у нашем мишљењу, скрећемо пажњу на напомене наведене у забиљешки бр. 2. Обавезе према добављачима потцијењене за износ од 184.125 КМ.***

**3. Забиљешка (РП) бр. 3.**

#### Основ за мишљење са резервом

На основу проведених поступака ревизије утврдили смо и прибавили задовољавајуће доказе да је, у финансијске извјештаје закључно са 31.12.2013. године, грешком укључена и продаја извршена 04.01.2014. године у износу од 169.500 КМ. Стога су приходи од продаје за 2013. годину и потраживања од купаца прецијењени за износ наведене продаје која представља дио продаје 2014. године. Руководство Предузећа сматра да је то у реду јер је њихова пракса до сада била да се у финансијске извјештаје текуће године укључују продаје закључно са 10.01. наредне године. Такође смо прибавили задовољавајуће доказе да је управа пропустила да отпише ненаплатива потраживања од купаца који су банкротирали током 2013. године у укупном износу од износу од 261.225 КМ.

#### Мишљење са резервом

***По нашем мишљењу, осим за ефекте које на финансијске извјештаје имају питања наведена у Основама за мишљење са резервом, презентовани финансијски извјештаји истинито и објективно, по свим материјално значајним питањима, приказују финансијски положај Предузећа на дан 31. децембра 2013. године, као и резултате његовог пословања за годину која се завршава на тај дан, у складу са рачуноводственим прописима.***

**4.** **Забиљешка (РП) бр. 4**

#### Основ за мишљење са резервом

Одговарајућим поступцима ревизије сталних средстава, утврдили смо такође да је дио недавно набављене опреме путем закупа (лизинга) погрешно евидентиран као финансијски закуп, иако се неспорно (и суштински и формално) ради о пословном закупу. То је резултат досадашње праксе предузећа "А" јер је опрема увијек узимана под закуп према условима финансијског закупа. По наведеном основу је капитализована закупљена опрема у вриједности од 716.250 КМ, чиме је вриједност опреме на дан 31.12.2011. прецијењена за тај износ (опрема је набављена крајем 2011. године те амортизација незнатно умањује наведену вриједност).

#### Мишљење са резервом

***По нашем мишљењу, осим за ефекте које на финансијске извјештаје имају питања наведена у Основама за мишљење са резервом, презентовани финансијски извјештаји истинито и објективно, по свим материјално значајним питањима, приказују финансијски положај Предузећа на дан 31. децембра 2013. године, као и резултате његовог пословања за годину која се завршава на тај дан, у складу са рачуноводственим прописима.***

**5. Забиљешка (РП) бр. 5**

**Мишљење:**

***По нашем мишљењу финансијски изјвештаји истинито и објективно, по свим материјално значајним питањима, приказују финансијски положај Предузећа на дан 31. децембра 2013. године, као и резултате његовог пословања за годину која се завршава на тај дан, у складу са рачуноводственим прописима.***

**Скретање пажње**

***Не изражавајући резерву у нашем мишљењу, скрећемо пажњу на напомене наведене у забиљешки бр. 5. Предузеће је тужена страна у судском спору чији је исход неизвјестан. Наше мишљење није позитивно у контексту овог питања***

**(2) ОДГОВОР:**

**Основе за негативно мишљење**

**1**. **Забиљешка (РП) бр. 1**

Одговарајућим поступцима ревизије сталних средстава, утврдили смо да је предузеће "А" евидентирало вриједност земљишта које је купило ради изградње новог пословног сједишта по тржишној цијени у износу од 554.850 КМ. Међутим, приликом покушаја да се током 2013. године укњижи право власништва на датој парцели, надлежни органи су одбили захтјев предузећа "А" уз образложење да је ова парцела однедавно категорисана као градско грађевинско земљиште на коме је могуће стећи једино право трајног коришћења. Предузеће "А" је покренуло спор у вези са овом парцелом, вјерујући да ће спор добити. Стога не прихвата свођење вриједности земљишта на вриједност утврђену на основу трајног права коришћења у износу од 243.750 КМ. На основу исхода сличних парница у вези са статусом земљишта на истој локацији, правни заступник сматра да ће предузеће "А" изгубити овај спор.

**2. Забиљешка (РП) бр. 2**

Ревизијом обавеза прибавили смо одговарајући доказ да је предузеће "А" пропустило да евидентира обавезу према испоручиоцу уља и мазива за потребе његове механизације у износу од 184.125 КМ. Управа је презентовала уговор према коме се наведена испорука требала компензирати услугама властите механизације у 2014. години, али је на молбу добављача извршено готовинско плаћање 10.02.2014. године.

**3. Забиљешка (РП) бр. 3.**

На основу проведених поступака ревизије утврдили смо и прибавили задовољавајуће доказе да је, у финансијске извјештаје закључно са 31.12.2013. године, грешком укључена и продаја извршена 04.01.2014. године у износу од 169.500 КМ. Стога су приходи од продаје за 2013. годину и потраживања од купаца прецијењени за износ наведене продаје која представља дио продаје 2014. године. Руководство Предузећа сматра да је то у реду јер је њихова пракса до сада била да се у финансијске извјештаје текуће године укључују продаје закључно са 10.01. наредне године. Такође смо прибавили задовољавајуће доказе да је управа пропустила да отпише ненаплатива потраживања од купаца који су банкротирали током 2013. године у укупном износу од износу од 261.225 КМ.

**4.** **Забиљешка (РП) бр. 4**

Одговарајућим поступцима ревизије сталних средстава, утврдили смо такође да је дио недавно набављене опреме путем закупа (лизинга) погрешно евидентиран као финансијски закуп, иако се неспорно (и суштински и формално) ради о пословном закупу. То је резултат досадашње праксе предузећа "А" јер је опрема увијек узимана под закуп према условима финансијског закупа. По наведеном основу је капитализована закупљена опрема у вриједности од 716.250 КМ, чиме је вриједност опреме на дан 31.12.2013. прецијењена за тај износ (опрема је набављена крајем 2013. године те амортизација незнатно умањује наведену вриједност).

**5. Забиљешка (РП) бр. 5**

Одговарајућим поступцима ревизије који се односе на правне спорове у које је укључено предузеће "А", утврдили смо постојање спора по основу рекламације за испоручене грађевинске машине. Грађевинске машине су испоручене, фактурисане и наплаћене током 2013. године у износу од 371.250 КМ. Међутим, крајем 2013. године купац је због серијске грешке на моторима и хидрауличним пумпама поднио тужбу за отклањање недостатака на грађевинским машинама. Вриједност ових радова је у самој тужби процијењена у износу од 153.750 КМ. Управа предузећа "А" сматра да су машине испоручене у исправном стању, што се доказује види из записника о техничком пријему машина и да нема обавезу да отклања недостатке наведене у тужби, те не прихвата да изврши потребно резервисање, нити да изврши одговарајуће објављивање о постојању овог спора.

**Негативно мишљење:**

***Према нашем мишљењу, због значаја питања наведених у Основама за негативно мишљење, презентовани финансијски извештаји не дају истинит и објективан приказ финансијског положаја Предузећа "А" на дан 31. децембра 2013. године, као и резултате његовог пословања за годину која се завршава на тај дан, у складу са рачуноводственим прописима.***

**Задатак 2:**

Прије израде плана ревизије ревизор треба одлучити коју врсту доказа треба прикупљати за ревизијске поступке.

Ревизијски поступци су:

* 1. Испитивање излазних фактура великих износа за период од два дана прије и послије краја године како би се утврдило јесу ли евидентирани сви приходи од продаје.
	2. Тестирање инвентуре сировина којег проводе запосленици у складишту.
	3. Посматрање начина на који запосленици у складишту броје залихе сировина.
	4. Праћење цијена које комитент користи у програму за фактурисање којим се одређују цијене на излазним фактурама до комитентових одобрених цјеновника.
	5. Усклађивање укупног збира потраживања у помоћној књизи с потраживањима главне књиге.
	6. Слање писаног захтјева купцима захтијевајући да одговоре на питање колико дугују комитенту.
	7. Испитивање новог строја за извлачење профила из пластичне масе да се провјери је ли строј примљен.
	8. Упоредба постотка бруто добити текуће године с постотком бруто добити за четири протекле године.
	9. Прибављање писма комитентова адвоката које указује да против комитента тренутно није покренута судска парница.
	10. Расправа о примјерености исправка сумњивих и спорних потраживања.

Врсте прикупљања доказа су:

1. физичка провјера,
2. поновно извођење,
3. документација,
4. конфирмација,
5. аналитички поступци,
6. упити запосленима и управи и
7. посматрање.

 **Задатак: (ревизијски поступак по 3 поена)**

 За сваки од наведених ревизијских поступака (од а. до ј.) одредити коју врсту доказа прикупља ревизор (од 1. до 7.).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **а** | **б** | **ц** | **д** | **е** | **ф** | **г** | **х** | **и** | **ј** |
|  |  |  |  |  |  |  |  |  |  |

 **Рјешење:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **а** | **б** | **ц** | **д** | **е** | **ф** | **г** | **х** | **и** | **ј** |
| 3 | 2 | 7 | 3 | 2 | 4 | 1 | 5 | 4 | 6 |